ஆனால் இதைப் பாருங்கள். ஆகஸ்ட் உடம்பு சரியில்லாமல் விட்டத்தைப் பார்த்துக் கொண்டு தனது அறையில் படுத்துக் கிடக்கிறான். திடீரென்று காரணமில்லாமல், கட்டுப்படுத்த முடியாமல் சிரிக்கிறான். அவன் தனது நிலையை நினைத்து சிரிக்கிறான், ஏன் சிரிப்பு வருகிறது என்று தெரியாமல் சிரிக்கிறான். பணக்காரனோ ஏழையோ உயர் தாழ் மத்திய வர்க்கமோ, நம்மில் எத்தனை பேர் நம் வாழ்வில் இந்த மாதிரியான ஒரு இடத்தில் இருந்திருக்கிறோம்? அன்றாட வாழ்வைவிட்டு வேறு தளத்துக்குப் போய்விட்ட உணர்வு, ஒரு புகைமூட்டத்தில் நடமாடுகிற உணர்வு, நாமறிந்த ஒன்றுதான்.